QORTI TAL-MAĠISTRATI (MALTA) BĦALA QORTI TA' ĠUDIKATURA KRIMINALI MAĠISTRAT DOTTOR SIMONE GRECH (Spettur Wayne Castaldi) Illum, 26 ta' Awwissu, 2021 Rat l-imputazzjonijiet imressqa kontra Francis Flores detentur tal-karta tal- identità numru 741996M, u Dylan Nugent detentur tal-karta tal-identità bin- numru 998144M, li permezz tagħhom ġew akkużati li f'dawn il-gżejjer, nhar il-11 ta' Novembru 2018, xi ħinijiet bejn is-sagħtejn u nofs u t-tlieta u nofs ta' filgħodu ġewwa Triq is-Serkin, Ħal Ghaxaq, u/jew fil-viċinanzi, Mingħajr il-ħsieb li joqtlu jew iqiegħdu l-ħajja fil-periklu ċar, ikkaġunaw ferita ta' natura gravi fil-ġisem ta' George Schieda; Mingħajr il-ħsieb li joqtlu jew iqiegħdu l-ħajja fil-periklu ċar, ikkaġunaw ferita ta' natura gravi fil-ġisem ta' John Schieda; U aktar talli fl-istess data, lok u ċirkostanzi, volontarjament ħassru, għamlu ħsara jew għarrqu ħwejjeg ħaddiehor, mobbli jew immobbli, u ċioè vettura tal-għamla TATA bin-numru ta' reġistrazzjoni EAU 264, liema ħsarat ma jiskorrux l-ammont ta' elfejn u ħames mitt Ewro, iżda huma iżjed minn mitejn u ħamsin Ewro, li saret għad-dannu ta' John Schieda u/jew persuni oħra; U aktar talli fl-istess data, lok u ċirkostanzi, volontarjament ħassru, għamlu ħsara jew għarrqu ħwejjeġ ħaddieħor, mobbli jew immobbli, u ċioè vettura tal-għamla Toyota, bin-numru ta' registrazzjoni ABN 612, liema ħsarat ma jiskorrux l-ammont ta' mitejn u ħamsin Ewro, li saret għad- dannu ta' Chrisitne Chetouti Pirrone u/jew persuni oħra; U aktar talli fl-istess data, lok u ċirkostanżi, volontarjament ħassru, għamlu ħsara jew għarrqu ħwejjeġ ħaddiehor, mobbli jew immobbli, u ċioè vettura tal-għamla KIA, bin-numru ta' reġistrazzjoni MUM 652, liema ħsarat ma jiskorrux l-ammont ta' mitejn u ħamsin Ewro, li saret għad- dannu ta' Marion AlSaied u/jew persuni oħra; Volontarjament kisru l-bon ordni jew il-kwiet pubbliku, bl-għajjat u bil- ġlied, u dan bi ksur ta' Artikolu 338(dd) tal-Kap 9 tal-Liġijiet ta' Malta. Il-Qorti hija mitluba li f'każ ta' ħtija, tqis liż-żewġ imputati bħala li saru reċidivi ai termini tal-Artikoli 49 u 50 tal-Kapitolu 9 tal-Liġijiet ta' Malta, wara li kienu misjuba ħatjin ta' diversi sentenzi mogħtija mill-Qrati ta' Malta, liema sentenżi saru definittivi u ma jistgħux jigu mibdula. Il-Qorti hija mitluba biex tipprovdi għas-sigurtà ta' George Schieda, John Schieda, u tal-familjari tagħhom, u tapplika l-provvedimenti tal-Art 383, 384, 385 u 412C tal-Kap 9 tal-Liġijiet ta' Malta. Il-Qorti hija mitluba wkoll sabiex f'każ ta' ħtija, tikkundanna lill-imputati għall- ħlas ta' spejjeż li jkollhom x'jaqsmu mal-ħatra ta' esperti jew periti fil-proċeduri, hekk kif ikkontemplat fl-Artikolu 533 tal-Kapitolu 9 tal-Liġijiet ta' Malta. Rat li r-raba' u l-ħames imputazzjonijiet ġew irtirati mill-Prosekuzzjoni fis-seduta tad-29 ta' Settembru, 2020; Semgħet il-provi; Rat l-Artikoli tal-Avukat Ġenerali, li bih ta l-kunsens tiegħu sabiex din il-kawża tiġi trattata bi proċedura sommarja, u li tinsab ħtija taħt l-Artikoli 17, 31, 533, 214, 216, 218, 325(1)(b), 338(dd), 49, 50, 383, 384 u 395 tal-Kodiċi Kriminali; Rat l-atti kollha tal-kawża Ikkunsidrat; F'din il-kawża, entrambi John u George Schieda għażlu li ma jixhdux f'dawn il- proċeduri. Matul is-smigħ ta' din il-kawża, xehdu s-segwenti: PC 406 Shaun Calleja Ghirxi xehed li huwa ġie nkarigat sabiex jieħu ritratti fuq il- post. Mar fuq il-post fl-erbgħa neqsin għaxra ta' filgħodu, fil-11 ta' Novembru 2018. Spjega li apparti xi uffiċjali tal-puliżija, kien hemm preżenti John Schieda. Spjega li ġie nfurmat li seħħet ġlieda, u li x'aktarx intuża xi ġebel. Spjega li kien hemm tliet vetturi maħbuta go xulxin. Sostna li fuq in-naħa tal- vettura tal-għamla KIA, gie nnutat li kien hemm xi tiċpis ta' lewn ħamrani li kien x'aktarx demm. Sostna li fuq il-post ġie nnutat xi ġebel imkisser, u aktar 'l isfel instabet żarbuna tal-PUMA. Spjega li kif wieħed joħroġ mix-xena fejn saret il- ġlieda, kien hemm vettura Toyota Vitz, li kellha fuq is-saqaf tagħha xi ħwejjeġ. Biswit din il-vettura, kien hemm iż-żarbuna l-oħra tal-PUMA. Ikkonferma li r- ritratti ttieħdu fil-11 ta' Novembru 2018, fl-erbgħa nieqes għaxra ta' filgħodu. WPC 369 Stephanie Marlow xehdet li fil-11 ta' Novembru, ġiet infurmata mill- Ispettur Castaldi biex tagħmel xogħol forensiku, fis-sens li tieħu ħsieb ix-xogħol kollu relatat mal-elevar tal-eżebiti. Ikkonfermat li fuq is-sit, kien għad hemm preżenti John Xuereb Fiorini opardi. Spjegat li rat tliet vetturi maħbuta, u li kienu garrbu xi ħsarat. Ikkonfermat li quddiem il-vettura Kia, kien hemm xi tiċpis ta' lewn ħamrani. Kompliet tgħid li fuq il-post kien jidher xi ġebel imkisser, li x'aktarx intuża waqt il-ġlieda. Spjegat li iktar 'l isfel kien hemm niżla, fejn ġiet misjuba żarbuna tad-ditta PUMA. Sostniet li fuq is-saqaf tal-vettura Toyota Vitz, instabu xi ħwejjeġ, li allegatament ġew mormija mill-istess nies li kienu nvoluti fil-ġlieda. Kompliet tgħid li biswit din il-vettura, nstabet iż-żarbuna l-oħra tad-ditta PUMA. Sostniet li ġew elevati xi oġġetti. Sostniet li hija rat biss lil John Schieda, u li l- imputati ma kinux fuq il-post meta kienet hemm hi. L-Ispettur Wayne Castaldi xehed li fil-11 ta' Novembru 2018, għal xi l-erbgħa ta' filgħodu, li kienet seħħet ġlieda fi Triq is-Serkin, Ħal Ghaxaq, u fiha kien hemm diversi persuni nvoluti. Sostna li rriżulta li John Schieda kien identifika lil Dylan Nugent bhala wieħed li kien involut f'din il-ġlieda. Spjega li George Schieda kien ġie rikoverat l-isptar kaġun tal-ġriehi li sofra. Sostniet li minn stqarrija li kienet ittieħdet, irriżulta li Francis Schieda wkoll kien ġie mdaħħal l-isptar, iżda mbagħad kien telaq 'il barra mill-isptar. Sostna li ħa l-istqarrijiet tal-erba' persuni nvoluti. Huwa għaraf lill-imputati fl-awla. PC 259 Eman Muliett xehed li meta mar fuq il-post tal-inċident fil-lejl ta' bejn l-10 u l-11 ta' Novembru, ġià kien hemm l-ambulanza. Sostna li laħqu lil George Schieda li kien qiegħed mal-art u jgħajjat bl-ugiegħ, kif ukoll lil John Schieda li beda jgħid li qalgħu xebgħa. John Schieda kellu d-demm ma' wiċċu. Huwa sostna li qabilhom, kien hemm uffiċjali tal-RIU. PS 1500 Alfred Morad xehed li fil-11 ta' Novembru 2018, għall-ħabta tat-tlieta ta' filgħodu, irċevew telefonata li seħħ argument fi Triq is-Serkin, Ħal Ghaxaq. Sostna li meta mar fuq il-post, kien hemm uffiċjali tal-RIU. Sostna li kien hemm persuna mal-art li kellha fuqha flokk u qalziet ta' taħt, u kienet qed tiġi mdewwija minn tim mediku. Spjega li kien tkellem ma' John Schieda li qal li flimkien ma' ħuħ George Schieda, daħlu bi żball ġo din it-triq, u persuna bla xagħar kienet qabdet tagħti. Qal li John Schieda qal li hu u ħuħ George, beżgħu u telqu minn fuq il- post. Sostna li l-vettura li kienet misjuqa minn George Schieda, instabet li daħlet ġo żewġ vetturi li kienu pparkjati fit-triq. Sostna li waqt li John Schieda kien fejn PC 71, hu ra persuna u ġibed l-attenzjoni tal-pulizija, li dan kien wieħed mill-persuni involuti. Spjega li huwa tkellem ma' din il-persuna, li kienet Dylan Nugent, li qal li Frans kien ġie aggredit minn żewġ persuni, u anke waddbu xi ġebel, u huwa kien mar jipprova jifridhom minn ma' Ħal Balzan, u telqu jiġru. Sostna li kienu ġew xi uffiċjali min-naħa ta' SOCO, li elevaw xi fingerprints u ħadu xi ritratti. Sostna li l-cameras li kien hemm fil-bidu ta' Triq Serkin, ma kinux jaħdmu dakinhar li seħħ l-inċident. PC 71 Ayrton Grioli xehed li fil-11 ta' Novembru 2018, huwa ġie msejjaħ biex imur fi Triq is-Serkin gewwa L-Isla. Hemm sab uffiċjali ta' SIU u vettura oħra minn ta' RIU. Qal li ra persuna mixħuta fl-art bil-qalziet ta' taħt biss, u persuna oħra ħdejħ, li ma' wiċċu kellu d-demm. Sostna li huwa qgħad ma' dawn il-persuni sakemm ma' ġiet l-ambulanza. PC 646 Albert Johnston xehed li huwa mar fuq il-post wara telefonata li rċivew fil- 11 ta' Novembru 2018, għal ħabta ta' sagħtejn u nofs. Spjega li raw persuna mal- art bil-qalziet ta' taħt biss, u persuna oħra mimlija dmija. Spjega li persuna minnhom spjegat li kienu ġew attakkati minn żewġ persuni minħabba li daħlu ġo triq li tagħlaq. Sostna li dak il-ħin, għadda żagħżugħ, li ġie ndikat li kien wieħed mill-aggressuri. Sostna li l-aggressur l-ieħor, kien daħal go residenża privata. Sostna li wieħed mill-allegati vittmi, kien qed jokrob bl-uġiegħ f'rasu, u ttieħed bl- ambulanza. Ikkonferma lill-imputat Francis Flores rah, u ra li kellu daqqa u hmura. Godwin Mc Keon spjega li huwa għandu l-files mediċi ta' George Schieda u John Schieda. Stephen Rodrigues Fernandes in rappreżentanza ta' Transport Malta, xehed li mir-riċerka li saret fuq il-vettura TATA, bin-numru ta' reġistrazzjoni EAU 264, din hija reġistrata fuq John Schieda sa mis-6 ta' Awwissu 2015. Spjega li l-vettura tal- għamla Toyota Vitz, bin-numru ta' reġistrazzjoni ABN 612, hija reġistrata fuq Rose Arena mill-31 ta' Jannar 2019. Spjega li l-vettura tal-għamla Kia Sportage, bin-numru ta' reġistrazzjoni MUM 652, hija reġistrata fuq Marion Morcelet, u ilha reġistrata fuqha mill-1 ta' Settembru 2017. Dan xehed ukoll li l-vettura bin-numru ta' reġistrazzjoni ABN 612, kienet reġistrata fuq Christine Chetouti Pirrone, bejn is-7 ta' Novembru 2017, u s-27 ta' Novembru 2018. Imbagħad ġiet trasferita fuq Victor Calleja Ghirxi, u sussegwentement, ġiet trasferita fuq żewġ persuni oħra. Dottor Sarah Micallef Castillo ġiet murija ċertifikat a fol 21, u spjegat li fil-11 ta' Novembru 2018, hija eżaminat lil John Schieda li kellu qasma żgħira f'rasu, u tbenġil fuq wiċċu u fuq rasu. Qalet li sar CT scan tar-ras u tal-għadmiet tal-wiċċ, u kien hemm ksur żgħir f'wahda mill-għadmiet tal-wiċċ. Spjegat li l-ġrieħi kienu ta' natura gravi peress li kien hemm ksur żgħir, u kienu fil-wiċċ. Dottor Josef Nugent xehed dwar ċertifikat a fol 22, fejn qal li fil-11 ta' Novembru 2018, kien inħareġ dan iċ-ċertifikat, fejn hemm miktub li kien hemm żlugar tal- irkoppa tax-xellug, diveri tbenġil f'partijiet tas-sider u taż-żaqq fuq il-persuna ta' George Schieda. In kontroeżami, huwa spjega li ma reġax ra lil George Schieda. Sostna li dan iddaħħal ġol-ward, u kellu jattendi orthopedic outpatients ukoll. Sostna li huwa ra l-pazjent biss fl-Emergenza. Ikkunsidrat: Il-Qorti fliet il-provi miġjuba mill-Prosekuzz joni. Iżda minn dak li tressaq quddiem din il-Qorti, il-Prosekuzzjoni ma rnexxiliex tipprova l-imputazzjonijiet lil hinn minn kull dubju raġjonevoli. L-allegati vittmi f'din il-ġlieda, u ċioè John Schieda u George Schieda, għażlu li ma jixhdux peress li ma ridux b'xi mod jinkriminaw irwieħhom. Il-bqija tax-xhieda li tressqu, kienu uffiċjali tal-pulizija li lkoll ma kinux preżenti waqt li seħħ l-inċident, u għalhekk ma setgħux jitfgħu iktar dell fuq eżattament x'gara, u kif John u George Schieda spiċċaw feruti. L-istqarrijiet li taw entrambi l-imputati huma fis-sens, li Francis Flores ġie attakat minn żewġ persuni, li lanqas qatt ma rahom u ma jafhomx, filwaqt li Dylan Nugent kien mar iwaqqaf lil dawn l-irġiel minn fuq Francis Flores. Entrambi l-istqarrijiet mogħtija rispettivament mill-imputati, jagħtu spjegazzjoni waħda, u ċioè li Francis Flores ġie aggredit f'rasu, u li Dylan Nugent prova jaqlagħhom minn fuq Francis Flores. Minn imkien mill-istqarrijiet ma jirriżulta li b'xi mod, Francis Flores u/jew Dylan Nugent aggredew lil dawn il- persuni, li allegatament ħebbew għal Francis Flores. Dwar it-tielet imputazzjoni, lanqas ma ngħatat xi xhieda dwar x'ġara fil-vettura ta' John Flores, u kif din spiċċat inkorriet ħsarat li ġew indikati f'Dok JB1, a fol 30 tal-proċess. Dwar imbagħad is-sitt imputazzjoni, din il-Qorti tqis li l-imputati qed jiġu akkużati bir-reat kontravvenzjonali prospettat fl-Artikolu 338(dd) tal-Kapitolu 9 tal-Liġijiet ta' Malta, ċioè il-ksur tal-bon ordni u l-paċi pubblika. Din il- kontravvenzjoni taħt l-Artikolu 338(dd) tal-Kapitolu 9 tal-Liġijiet ta' Malta, hija dik li fil-Liġi Ingliża hija 'a breach of public peace'. Dan ifisser li persuni oħra jkunu beżgħu għall-inkolumità tagħhom waqt l-inċident. Il-Qorti tqis li lanqas din l-imputazzjoni ma tressqu provi suffiċjenti dwarha, u għalhekk, lanqas ma ġiet ippruvata. Deċide Għaldaqstant, għar-raġunijiet hawn fuq esposti, din il-Qorti qed taqta' u tiddeċiedi din il-kawża, billi tastjeni milli tieħu konjizzjoni ulterjuri tar- raba' u tal-ħames imputazzjoni, peress li ġew irtirati mill-Prosekuzzjoni, filwaqt li ma ssibx lill-imputati ħatja tal-ewwel, it-tieni, it-tielet u s-sitt imputazzjoni, u tilliberahom minn kull kundanna u ħtija. Maġistrat Dr. Simone Cutajar Galea Deputat Reġistratur